|  |
| --- |
| UČEBNÉ OSNOVY |
| **Názov predmetu** | **Svet práce** |
| **Vzdelávacia oblasť** | **Človek a svet práce** |
| **Ročník** | **siedmy** |
| **Stupeň vzdelania** | **ISCED2** |
| **Názov ŠkVP** | **Vzdelávanie pre život** |
| **Časový rozsah výučby** | **0 + 2 hodiny týždenne/ 0+66 hodín ročne** |
| **Forma štúdia** | **denná** |
| **Vyučovací jazyk** | **slovenský** |

**A/ Charakteristika predmetu Svet práce - tvorba životného prostredia**

Učebný predmet Svet práce - tvorba životného prostredia využíva poznatky žiakov, ktoré získali v prírodovedných predmetoch (biológia a chémia) a ďalej ich rozvíja novými poznatkami, pozorovaním a experimentovaním, rozvíja pracovné zručnosti, vytvára správne etické zásady a postoje vo vzťahu k prírode, k prírodným vedám, k prírodným zákonitostiam, umožňuje sebarealizáciu žiaka a podporuje rozvoj jeho kreativity.

Predmet sprostredkúva žiakom poznatky o agrotechnike (postupe) pestovania okrasných rastlín – interiérových a exteriérových, ich viazaní a aranžovaní. Vytvára základy pre ďalšie odborné štúdium, pre podnikateľské aktivity, ale aj pre aktívnu tvorbu a ochranu životného prostredia.

**B/ Výchovno-vzdelávacie ciele a obsah vzdelávania**

V tomto učebnom predmete sa majú žiaci naučiť základom pracovných zručností, kreativite a kladnému vzťahu k prírode a životnému prostrediu.

**V rovine hodnôt a postojov predmet smeruje k:**

- uvedomeniu si významu tvorby a ochrany životného prostredia,

- rozvoju kladného vzťahu k práci a ochrane toho, čo vytvorili,

- rozvoju morálnych a vôľových vlastností (systematickosť práce k dosiahnutiu cieľa, vytrvalosť, samostatnosť),

- estetickému vnímaniu bezprostredného okolia žiaka.

**V rovine vedomostí predmet smeruje k:**

- prehlbovaniu poznatkov o pestovaní zeleniny, možnostiach jej rýchlenia a spracovania,

- prehlbovaniu poznatkov o pestovaní ovocia, spôsoboch zberu a možnostiach spracovania,

- prehlbovaniu poznatkov o okrasných rastlinách – interiérových a exteriérových,

- prehlbovaniu poznatkov o ich pestovaní, rozmnožovaní a rýchlení,

- prehlbovaniu poznatkov pri aranžovaní a viazaní kvetov,

- prehlbovaniu poznatkov o pestovaní okrasných rastlín v obytných a pracovných priestoroch, v záhradách/ na letničkových záhonoch, trvalkových záhonoch, v skalkách, terasách, balkónoch

- osvojeniu vedomostí o pôde, jej vlastnostiach, význame a ochrane

**V rovine pracovných činností a zručností predmet smeruje k:**

- získavaniu pracovných zručností a skúseností v oblasti tvorby životného prostredia, pri pestovaní črepníkových rastlín a pri pestovaní a ošetrovaní vonkajších okrasných rastlín,

- získavanie pracovných zručností a návykov používaním správneho náradia pri pestovaní okrasných rastlín, ovocia a zeleniny

- rozvoju praktických zručností pri aranžovaní a viazaní kvetov

**C/ Rozsah vyučovania predmetu**

**6 tematických celkov:**

**1. Zeleninárstvo**

**2. Ovocinárstvo**

**3. Okrasné sadovníctvo a kvetinárstvo**

**4. Viazačstvo a aranžovanie rastlín**

**5. Pokusníctvo**

**6. Pôda**

1. **Zeleninárstvo**

|  |  |  |
| --- | --- | --- |
| **Hodnoty a postoje žiaka** | **Obsahový štandard** | **Výkonový štandard** |
| Je vytrvalý pri pestovaní zeleniny, ovocia  Vie využiť získané vedomosti a zručnosti pri pestovaní zeleniny a ovocia  Je motivovaný k tvorbe spoločensky prospešným projektom  Je pozitívne motivovaný pre výber svojho ďalšieho profesijného zamerania | Základné ručné náradie  Vedieť a poznať rýchlenie zeleniny a predpestovanie zeleninových priesad. Výsev zeleniny. Výsadba zeleniny. Ošetrovanie zeleniny na školskom pozemku. Zber úrody. | poznáť význam rýchlenia zeleniny.  vedieť vysvetliť význam a spôsob predpestovania zeleniny.  Vedieť prakticky ovládať základné postupy a techniky jarnej úpravy pôdy pred výsevom zeleniny.  Vedieť prakticky ovládať základné postupy a techniky pri výseve zeleniny.  Vedieť prakticky ovládať základné postupy a techniky pri výsadbe a ošetrovaní zeleniny.  Vedieť prakticky ovládať postupy a techniky správneho zberu úrody.  vedieť správne uskladňovať zeleninu.. |

1. **Ovocinárstvo**

|  |  |  |
| --- | --- | --- |
| **Hodnoty a postoje žiaka** | **Obsahový štandard** | **Výkonový štandard** |
| Je vytrvalý pri pestovaní zeleniny, ovocia  Vie využiť získané vedomosti a zručnosti pri pestovaní zeleniny a ovocia  Je motivovaný k tvorbe spoločensky prospešným projektom  Je pozitívne motivovaný pre výber svojho ďalšieho profesijného zamerania | Pozná zber úrody v ovocnom sade. Spracovanie ovocia | poznať základné zásady správneho zberu ovocia.  poznať spôsoby spracovania ovocia.  vedieť pripraviť jednoduché pokrmy z ovocia. |

1. **Okrasné sadovníctvo a kvetinárstvo**

|  |  |  |
| --- | --- | --- |
| **Hodnoty a postoje žiaka** | **Obsahový štandard** | **Výkonový štandard** |
| je vytrvalý pri pestovaní okrasných rastlín  vie využiť získané vedomosti a zručnosti pri pestovaní okrasných rastlín  spoznáva a chápe, že produktívna práca je základom pekného životného prostredia.  dokáže realizovať vlastné myšlienky, presadiť sa a vie pracovať v kolektíve  vidí význam cieľavedomej činnosti z hľadiska ochrany a tvorby životného prostredia a tvorby oddychového priestoru.  vie vytvárať hodnoty a vážiť si produkty svojej práce. | **Okrasné rastliny** a ich význam z hľadiska tvorby a skrášľovania životného prostredia. Vychádzka. Rýchlenie okrasných rastlín. Vegetatívne rozmnožovanie črepníkových rastlín. Jesenná úprava školského areálu. Príprava okrasných rastlín na zazimovanie. Výsadba okrasných rastlín. Ošetrovanie okrasných rastlín v školskom areáli. Starostlivosť o pestované rastliny na školskom pozemku. | Vedieť na základe obrazového materiálu rozdeliť okrasné rastliny z pestovateľského a úžitkového hľadiska.  dokáže zistiť stav okrasného sadovníctva v mieste bydliska v danom ročnom období.  vedieť uviesť príklady a princíp rýchlenia kvitnutia niektorých okrasných rastlín.  Vedieť rozmnožiť odrezkami senpóliu, begóniu a pelargóniu.  Vedieť prostredníctvom užitočnej práce postupne si vytvárať kladný vzťah k práci a zveľaďovať životné prostredie.  poznať základné pracovné postupy a techniky pri zazimovaní okrasných rastlín.  Vedieť prakticky ovládať základné postupy a techniky pri výseve, výsadbe a ošetrovaní okrasných rastlín.  Vedieť rozoznať burinu od sadenice.  - vedieť správne ošetrovať sadenice pestovaných rastlín . |

**4. Viazačstvo a aranžovanie rastlín**

|  |  |  |
| --- | --- | --- |
| **Hodnoty a postoje žiaka** | **Obsahový štandard** | **Výkonový štandard** |
| Je vytrvalý pri pestovaní zeleniny, ovocia  Vie využiť získané vedomosti a zručnosti pri pestovaní zeleniny a ovocia  Je motivovaný k tvorbe spoločensky prospešným projektom  Je pozitívne motivovaný pre výber svojho ďalšieho profesijného zamerania | Vychádzka. Pozná zber prírodnín a rastlinného materiálu. Aranžovanie rastlín. Zhotovenie adventného venca | vedieť nazbierať a pripraviť materiál na aranžovanie rastlín.  vedieť zosúladiť tvar, farbu, veľkosť a stav okrasných rastlín do bežných kompozičných tvarov. |

1. **Pokusníctvo**

|  |  |  |
| --- | --- | --- |
| **Hodnoty a postoje žiaka** | **Obsahový štandard** | **Výkonový štandard** |
| Je vytrvalý pri pestovaní zeleniny, ovocia  Vie využiť získané vedomosti a zručnosti pri pestovaní zeleniny a ovocia  Je motivovaný k tvorbe spoločensky prospešným projektom  Je pozitívne motivovaný pre výber svojho ďalšieho profesijného zamerania | Skúška klíčivosti. Vplyv vody, vzduchu, tepla a svetla na klíčenie a rast rastlín. Vyhodnotenie pokusov. Pokusné rozmnožovanie a pestovanie citrusov zo semien. | vedieť vysvetliť význam pokusov pre poľnohospodársku prax.  vedieť založiť, ošetrovať a vyhodnotiť jednoduchý pokus na potrebu vody, tepla, vzduchu a svetla na klíčenie semien a rast rastlín.  Vedieť pokusne rozmnožovať a pestovať menej známe, prípadne exotické rastliny. |

1. **Pôda**

|  |  |  |
| --- | --- | --- |
| **Hodnoty a postoje žiaka** | **Obsahový štandard** | **Výkonový štandard** |
| Je vytrvalý pri pestovaní zeleniny, ovocia  Vie využiť získané vedomosti a zručnosti pri pestovaní zeleniny a ovocia  Je motivovaný k tvorbe spoločensky prospešným projektom  Je pozitívne motivovaný pre výber svojho ďalšieho profesijného zamerania | **Pôda** jej zloženie a vlastnosti.  Stanovenie pH pôdy. Ochrana pôdy a zdroje znečisťovania pôdy. | vedieť popísať stanovenie pôdnej reakcie a jej význam pre pestovanie kultúrnych rastlín.  vedieť uviesť príklady vhodnej pôdnej reakcie pre niektoré najznámejšie plodiny.  poznať opatrenia na ochranu poľnohospodárskej pôdy. – vedieť vysvetliť, čím sa znečisťuje ( znehodnocuje) pôda. |

**D/ Metódy a formy práce - stratégie vyučovania**

Pri edukačnom procese budú použité tieto vyučovacie metódy :

* reproduktívne metódy, aby si žiaci vytvorili zručnosti a návyky pri práci
* metódy rozvíjania tvorivosti
* metódy produktívne
* metódy slovné, hovorené slovo, monológ, dialóg
* metódy názorné, používanie ilustrácií, náčrtov, demonštrácia, modelovanie
* praktické metódy

Na vyučovacej hodine budeme používať skupinovú formu práce a prácu vo dvojiciach. Tieto formy práce učia žiakov pracovať v kolektíve, rozvíjajú aktivitu a súťaživosť. Samostatnú prácu, pri ktorej budú žiaci uplatňovať svoju fantáziu a tvorivosť.

**E/ Prierezové témy**

|  |  |
| --- | --- |
| **Prierezová téma** | **Tematický celok** |
| Osobnostný a sociálny rozvoj | Všetky TC |
| Mediálna výchova |  |
| Multikultúrna výchova |  |
| Výchova k manželstvu a rodičovstvu |  |
| Ochrana života a zdravia | Všetky TC |

**F/ Učebné zdroje**

* učebnica Svet práce – tvorba životného prostredia
* encyklopédie, webové stránky

**G/ Medzipredmetové vzťahy**

**Medzipredmetové vzťahy** sú nevyhnutnou súčasťou vzdelávania. Zabezpečujú komplexnosť vzdelávania, využívanie aplikačných súvislostí a riešenia problémov, situácií a javov v logickom celku. Dôsledné poznanie štruktúry učiva je jedným z prvých krokov, ktoré vedú k ich uplatňovaniu.

**H/ Hodnotenie predmetu**

Na vyučovacom predmete Svet práce sa žiaci hodnotia podľa Metodického pokynu č. 22/2011 na hodnotenie žiakov základnej školy a Systému hodnotenia žiakov ZŠ Horný Vadičov. Hodnotenie žiaka sa vykonáva klasifikáciou. Žiaci budú počas celého školského roku priebežne hodnotení a klasifikovaní za svoje výkony. Na hodinách budeme používať aj slovné hodnotenie na povzbudenie žiaka. Na konci každého klasifikačného obdobia (I. a II. polrok) budú klasifikovaní jednou súhrnnou známkou, ktorá bude vyjadrením ich celkovej práce za dané klasifikačné obdobie.

Taktiež rozvíjame u žiakov správne sebahodnotenie i hodnotenie navzájom. Pri hodnotení a klasifikácii žiaka posudzujeme získané kompetencie v súlade so školským vzdelávacím programom.

Pri hodnotení učebných výsledkov žiakov so ŠVVP berieme do úvahy možný vplyv zdravotného znevýhodnenia žiaka na jeho školský výkon a postupujeme v súlade s platným Metodickým pokynom č. 22/2011 č.:2011-3121/12824:4-921. Každý žiak je hodnotený individuálne podľa závažnosti, stupňa postihnutia a druhu postihnutia, pričom sa dodržiavajú odporúčania odborných a poradenských zariadení. Vo výchovno-vzdelávacom procese žiaka so ŠVVP je potrebné uplatňovať:

* Vzdelávací program pre žiakov s poruchou aktivity a pozornosti
* Vzdelávací program pre žiakov chorých, zdravotne oslabených
* Vzdelávací program pre žiakov s vývinovými poruchami učenia